Agapé Boutique Guest House | LekkeSlaap
Agapé Boutique Guest House bied B&B-verblyf in Bothaville, 'n mielieverbouingsdorpie. Die gastehuis is in die rustige buurt, Meyershof en bied gerieflike en vriendelike gasvryheid.
Verblyf is beskikbaar in 4 kleurvolle kamers wat elk smaakvol versier is. Elke kamer het 'n koninggrootte-bed met wit linne, 'n TV met sekere DStv-kanale, gratis WiFi, lugversorging, 'n yskassie en tee- en koffiemaakgeriewe. Elkeen van die 4 kamers het 'n en suite-badkamer met 'n stort.
Gaste kan soggens 'n heerlike ontbyt in die eetarea geniet. 'n Driegangmaaltyd kan ook op versoek bestel word. Gaste kan in die wintermaande in die leefarea langs die knetterende vuur ontspan en in die somer buite op die stoep om die buitebraai kuier. Veilige onderdakparkeerplek is beskikbaar vir gaste se gemoedsrus.